Karl XI oli Karl X poeg ning sai vaid 4-aastasena, pärast tolle ootamatut surma troonile. Kuni 1672. aastani valitsesid tema eest regendid, ka hiljem jäi ta mõneks ajaks suuraadlike mõju alla. Regentide valitsemine aga peatas Rootsi riigi arengu kümmekonnaks aastaks nii riigis, kirikuelus kui sõjajõududes, sest Karl XI eestkostjad ei näidanud riigi valitsemise alal erilist aktiivsust, läänistasid riigi maid aadlikele tasuks nende sõjaliste teenete eest, millega olid riigi sissetulekud oluliselt vähenenud.